Document ID: 31989R0778

*****
ΚΑΝΟΝΙΣΜΟΣ (ΕΟΚ) αριθ. 778/89 ΤΗΣ ΕΠΙΤΡΟΠΗΣ
της 28ης Μαρτίου 1989
για την παροχή άδειας στη Γαλλία να μην εφαρμόζει σε ορισμένες ζώνες το καθεστώς προσωρινής παύσης της καλλιέργειας των αρόσιμων γαιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 591/89 (2), και ιδίως το άρθρο 32α παράγραφος 1,
Εκτιμώντας:
ότι η Γαλλία υπέβαλε αίτηση εξαίρεσης από το πεδίο εφαρμογής του καθεστώτος προσωρινής παύσης της καλλιέργειας των αρόσιμων γαιών για τις ευαίσθητες στις πυρκαϊές ζώνες των διαμερισμάτων Alpes-de-Haute-Provence, Haute-Alpes, Alpes-Maritimes, Ardeche, Aude, Bouches-du Rhone, Corse- du-Sud, Haute-Corse, Drome, Gard, Herault, Lozere, Pyrenees- Orientales, Var και Vaucluse· ότι οι ζώνες αυτές δεν υπερβαίνουν το 2 % των αρόσιμων γαιών της Γαλλίας και θα οριοθετηθούν με νομαρχιακή απόφαση·
ότι οι ζώνες, στις οποίες αναφέρεται η εν λόγω αίτηση, ανταποκρίνονται στα κριτήρια που καθορίζονται από τον κανονισμό (ΕΟΚ) αριθ. 1273/88 της Επιτροπής (3)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Παρέχεται η άδεια στη Γαλλία, κατ' εφαρμογή του άρθρου 32α παράγραφος 1 του κανονισμού (ΕΟΚ) αριθ. 797/85, να μην εφαρμόσει το καθεστώς προσωρινής παύσης της καλλιέργειας των αρόσιμων γαιών που προβλέπεται στον τίτλο 01 του εν λόγω κανονισμού στις ευαίσθητες στις πυρκαϊές ζώνες των διαμερισμάτων που αναφέρονται στο παράρτημα και δεν υπερβαίνουν το 2 % των αρόσιμων γαιών της Γαλλίας.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαρτίου 1989.

Labels: 18
6